Die waarheid oor die ‘sondeval’. | "Is en Wat Was en Wat Kom" – die onbekende karakter van Jesus Christus en Sy Woord
← Die Pottebakker neem VOLLE VERANTWOORDELIKHEID vir Sy skepping – die goed en die kwaad
Rekenskap gee (Deel 1) →
Posted on Januarie 20, 2017	by 4windkoinonia
Is die mens ‘n sondaar? Ja. Hy misluk egter in die hand van die Skepper en dit alles gebeur vanaf die mens se skepping. Kyk na hierdie pragtige gelykenis wat God deur Jeremia aan ons gee, maar min kan sien dat dit van die skepping en leefwyse van die “eerste Adam” praat (die eerste “voorwerp”), asook die skepping en lewe van die nuwe mens in Christus in ons (die “ander voorwerp”). Christus staan ook bekend as die “laaste Adam” in die Skrifte (1Kor 15:45). Albei Adams (albei “voorwerpe”) is deel van God se EEN plan vir alle mense:
Die “eerste Adam” was geskep in ‘mislukking’ (of soos Dawid dit uitdruk: “Kyk, in ongeregtigheid is ek gebore, en in sonde het my moeder my ontvang – Ps 51:7 OAV) – in die hand van die Pottebakker. Paulus beskryf dieselfde gedagte van die “eerste Adam” se kondisie by sy skepping as volg:
Die “eerste Adam” was aan “nietigheid” onderworpe van die begin. Adam het homself nie so geskep nie – hy was so geskep “ter wille van Hom wat dit onderwerp het”. Die “eerste Adam” was van stof gemaak vir ‘n definitiewe doel.
Hy is stof, hy sloof hom af deur sy hele leeftyd, en keer dan weer terug na stof. Dit is hoe die Pottebakker die “eerste Adam (die vlees en bloed Adam) se lot bepaal het by sy skepping – nog voor Adam enigiets gedoen het! Hier word Adam weer ingelig oor hierdie waarheid nadat hy God se gebod oortree het:
Diegene wat Jesaja 14 en Esegiël 28 verdraai om Satan se sogenamde “val” uit te beeld, is geestelik blind en kan nie sien dat die tekste verwys na die “eerste Adam” nie. Satan was soos die eerste Adam NOG NOOIT perfek nie. Lees gerus my reeks oor “Die waarheid oor die identiteit en rol van Satan” in God se plan. Hier is ‘n skakel tot deel 5 van die reeks om juis Jesaja 14 en Esegiël 28 duidelik te maak:
Dit is die “eerste Adam” se skeppings-toestand en ons almal handel volgens hierdie toestand:
Dit is NET deur Jesus Christus en Sy lewe in ons dat ons aan God se geestelike gebod 100% gehoorsaam kan wees. Kyk mooi: daar is twee wette wat ons moet deurleef. Die eerste is die “wet van die sonde en die dood” wat op die vleeslike “eerste Adam” van toepassing is. Dan word ons vrygemaak van daardie wet deur die “wet van die gees van die lewe in Christus Jesus” wat ons bekragtig om selfs nou in die vlees God te bevredig – “sodat die reg van die [ou] wet vervul kon word in ons wat nie na die vlees wandel nie, maar na die Gees”:
Ons was so geskep en ons moet God se doel daarmee erken. Ons leer egter groot en belangrike lesse deur hierdie doodsbestaan. Dit moet so wees. Ons moet die “eerste Adam” eers ervaar en respekteer in God se groot plan. Ons leer alles in teenoorgesteldes. Ons leer eers van donker voor ons kan weet wat “lig” is. Dit is eers “aand” voor die “môre” kom:
One Response to Die waarheid oor die ‘sondeval’.